રાજ્યમાં ટૂંક સમયમાં વિધાનસભાની ચૂંટણી આવી રહી છે. આ પહેલા ભાજપ દ્વારા ગૌરવ યાત્રા નીકાળવામાં આવી હતી. 15 દિવસ સુધી ચાલેલી આ યાત્રામાં વિધાનસભાની 149 બેઠકોને આવરી લેવામાં આવી હતી. વધુમાં આ ગૌરવ યાત્રા અંતર્ગત સ્મૃતિ ઇરાની જેવા કેન્દ્રીય મંત્રીથી લઇને સીએમ યોગી આદિત્યનાથ જેવા ભાજપના અનેક મોટા ચહેરાઓએ હાજરી આપી હતી. ગૌરવ યાત્રાનો મૂળ હેતુ રાજ્ય સરકારની નીતિઓનો પ્રચાર પ્રચાર હતો. પણ હકીકત એ પણ છે કે આ ગૌરવ યાત્રા દરમિયાન એક જનસભાઓ અનેક વાર ખૂબ જ પાંખી પ્રેક્ષકોની હાજરી જોવા મળી હતી. વળી મંગરોળની જેમ જ અનેક જગ્યાએ ગૌરવ યાત્રા દરમિયાન ભાજપી કાર્યકર્તા સાથે મારપીટ પણ કરી અને યાત્રા વખતે ભાજપના નેતાઓ પર ટામેટાં અને બટેકા પણ ફેંકવામાં આવ્યા. આ તમામ વાતોથી ભાજપના કાર્યકર્તાઓમાં જોઇએ તેવો ઉત્સાહ જોવા નથી મળી રહ્યો.